Yrjö Juhani Renvall

Yrjö Juhani Renvall (s. 23. toukokuuta 1946, Tampere) on professori ja teatterivaikuttaja. Hän toimii  teatterityön professorina Tampereen yliopiston näyttelijäntyön laitoksella. Renvall on myös työskennellyt sekä näyttelijänä, ohjaajana, käsikirjoittajana että dramaturgina. Vuosina 1990–1993 Renvall toimi Oulun kaupunginteatterin johtajana. Professorina Renvall on painottanut etenkin opetuksen, tutkimuksen ja taiteellisen toiminnan yhteyttä.

1980-luvun alussa Renvall teki yhteistyötä elokuvaohjaaja Tapio Suomisen kanssa. Yhdessä he kirjoittivat Suomisen ohjaamat elokuvat Täältä tullaan elämä! (1980) sekä Syöksykierre (1981). Näistä ensiksi mainittu oli elokuvateattereissa vuoden 1980 katsotuin kotimainen elokuva. Dramaturgina hän on toiminut muun muassa Markus Nummen esikoiselokuvassa Hyvän tekijät (1997). Hän on myös näytellyt pikkuosia eri elokuvissa, kuten Mona ja palavan rakkauden aika (1983) sekä Talvisota (1989). Renvall toimi Lahden Kansanopiston teatterilinjan vetäjänä ja ohjaajana ja oli teatterilinjan ideoitsija ja isä usean vuoden ajan, vuodesta 1983 alkaen.

Lähteet

Aiheesta muualla
 

Tampereen yliopiston professorit
Suomalaiset teatteriohjaajat
Suomalaiset elokuvakäsikirjoittajat
Suomalaiset elokuvanäyttelijät
Oulun kaupunginteatterin johtajat
Vuonna 1946 syntyneet
Elävät henkilöt
Suomalaiset professorit